Loo peategelane nägi ilmavalgust 1880. aasta 4. mail (ukj) Tallinna depoo vanemvedurijuhi ja masinisti Hansu ning tema naise Anna vanima pojana. Rootsi juurtega isa oli abiellunud  Annaga 1876. aastal ning kokku oli neil kaheksa last - viis poissi ja kolm tüdrukut. Kaks last surid juba noorelt, kuid Juliusest ja tema neljast vennast kasvasid söakad poisid. Kõigist neist said autojuhid ja kõik nad jätsid endast jälje Eesti tehnikaajaloo annaalidesse. Kõige kaugemale jõudis vendadest siiski Julius.